open-index/open-wikipedia-markdown huggingface dataset:
Целулит

Под **целулит** се подразбираат промените на сврзното и поткожното масно ткиво. Видлив е со голо око или со стискање на дел од кожата. Целулитот е составен од масти, токсини и вода.
Целулитните промени на кожата се манифестираат како дифузни перничиња или ограничени јазли кои настанале поради вишок на масти, ослабено сврзно ткиво, пореметување во циркулацијата и размената на материите, пред сè од задржување на вода во ткивата.

## Појава
Појавата на целулит може да биде генетски условена, но на настанувањето на целулит влијаат и многу фактори :
*Специфични физиолошки процеси поврзани со пубертетот,
*Бременост и климактериум,
*Хормонски пореметувања,
*Згоеност,
*Неправилна исхрана,
*Пореметена функција на органите за варење на храната,
*Недостаток на физички активности,
*Пушење, алкохол и др.
Во почетната фаза целулитот не се приметува на прв поглед, туку само ако кожата се притисне меѓу прстите. Во следната фаза масните клетки формираат јасно видливи перничиња, а кожата станува помлитава. Во третата фаза кожата е потенка и понееластична и добива изглед на кората од портокал. Во поткожното ткиво има сè повеќе јазли, кои во завршната фаза стануваат потврди и болни на допир. Кожата потполно ги губи еластичноста и здравата боја. 
## Зошто настанува целулитот кај жените
За појава на целулит одговорно е поткожното масно ткиво кое жените го имаат 30% повеќе од мажите. На местата типични за појава на целулитот (стомакот, бутовите, долниот дел на грбот и др. ) се наоѓаат посебни видови на масни клетки, кои имаат улога да ги таложат мастите кои со никаква диета не се отстрануваат. Сврзното ткиво кај жените е послабо отколку кај мажите и жените го имаат 20-30% помалку отколку мажите. Откриено е дека жените кај кои се јавува целулит имаат послабо развиено сврзно ткиво отколку жените кај кои не се јавува.
Кај мажите не се јавува целулит, што се препишува на заштитната улога на машкиот полов хормон тестостерон. 
**Естрогенот** (женскиот полов хормон) е одговорен за насобирањето на масно ткиво на типичните места за целулит и за задржувањето на течноста. Зголеменото и почесто внесување на естрогени при контрацепција или преку храна е причина што целулитот се јавува во помлада возраст.
## Лекување
Лекувањето на целулитот подразбира отстранување на факторите кои се причина за негово настанување и разни видови на козметички третмани.
### Антицелулитни третмани во козметичкиот салон
Во борбата против целулитот, посебно оној во критичен стадиум, голем придонес имаат козметичките третмани со помош на современите апарати.
Во понудата на козметичките салони постојат низа на третмани како специфични масажи, лимфни дренажи (помагаат организмот да се ослободи од штетните материи), терапии со морски алги, ароматерапии, терапии со инфрацрвени зраци, електротерапии и терапии со ласер.
Овие третмани го поттикнуваат метаболизмот, ја подобруваат циркулацијата, го помагаат излачувањето на штетните материи, ги разградуваат мастите, помагаат во регенерација на оштетеното ткиво и сл.

## Наводи

Категорија:Козметичка хирургија
Категорија:Кожа
Категорија:Ткива
Џејсон Кид

мини|десно|Џејсон Кид во октомври 2009

**Џејсон Кид** () (роден на  во , САД) — пензиониран американски професионален кошаркар кој последен пат настапувал за екипата на Њујорк Никс.

Пред да заигра во НБА, Кид играл кошарка за универзитетот Беркли (Калифорнија). На НБА драфтот од 1994 година, Кид бил избран како втор пик од страна на Далас Маверикс. Првите две сезони ги одработил во Далас, а во периодот 1996-2001 ги бранел боите на Феникс Санс. Добар дел од кариерата минал во клубот Њу Џерси Нетс (2001-2008) пред повторно да заигра за Мавси.

Најголем дострел во неговата професионална кариера е шампионскиот прстен од 2011. Претходно со екипата на Нетс двапати играл во големото финале, но и во двата наврати губел од шампионот на Западната конференција. Освен тоа, тој е десеткратен учесник на Ол Стар натпреварите, како и најдобар асистент во лигата вкупно пет натпреварувачки сезони.

Џејсон Кид има богата репрезентативна кариера, освојувајќи два златни медали на Олимписките игри 2000 и 2008. На Олимпијадата 2008 тој бил капитен на американскиот состав.

Овој кошаркар има интересен играчки профил. Тој е универзален играч, кој може да асистира, поентира и да собира скокови. Во текот на натпреварите од регуларниот дел на НБА има направено 107 „трипл-даблови“ (двоцифрен број на бодови, асистенции и скокови), со што е втор на вечната листа позади Џон Стоктон. Што се однесува до натпреварите од разигрувањето, таму има направено 11 такви статистички подвизи.

Два месеци по неговото повлекување од активното играње кошарка, бил назначен за тренер на екипата на Бруклин Нетс.

## Наводи

## Надворешни врски

*

Категорија:Играчи на Далас Маверикс
Категорија:Играчи на Њу Џерси Нетс
Категорија:Играчи на Феникс Санс
Категорија:Играчи на Њујорк Никс
Категорија:Американски кошаркари
Категорија:Американски НБА кошаркари
Категорија:Живи луѓе
Кале Кршевица

**Кале Kpшевица** — древномакедонско археолошко наоѓалиште коешто се наоѓа во близина на Бујановац и Врање, на југ од Ристовац во јужна Србија и зафаќа површина од повеќе од 4 хектари. Има историја назад до 13 век п.н.е. и претставува акропола (населба изградена на ритче или висорамнина) со примеси на елинистичко-средоземен стил од 5 и 4 век п.н.е. (бронзено доба), со камени ѕидови и некропола (плац за гробишта). Во градот имало најмалку 3.000 жители во 4 и 3 век п.н.е.

На наоѓалиштето се најдени монети на Филип II, Александар III Македонски, Касандар, Деметер Полиокрит и Пелагија Антиохиска, ископини врз чијашто основа и може да се смета за најсеверниот древно-македонски град. Д-р Петар Поповиќ од Институтот за археологија во Белград вели дека тоа би можело да биде древниот град Дамастион. Градот е основан од пајонското племе Агријани, а се верува дека е разурнат од келтското племе Скордисци, во 279 г. п.н.е. На падините на висорамнината каде што се наоѓало гратчето, денес има село каде што куќите во својата градба содржат камени блокови од древната населба.

Градот имал исклучително стратешка позиција бидејќи се наоѓа на висорамнина со поглед према реката Јужна Морава и Врањската долина. Неговата акропола и периферијата опфаќаат 4 хектари и се протегаат до долината на Kршевичкa река.

## Ископини

Првите потфати на археолошки план датираат од 1966 година. Обработени се само 6% од целокупната површина, а истражувањата се во тек, како заеднички проект на Белградскиот археолошки институт, Националниот музеј на Србија, Врањскиот национален музеј и Филозофскиот факултет во Белград.

Од наодите најзначајни се керамиката од Железното време (1200 п.н.е.), остатоците од аквадукт и слични градби и 25-те ретки златни монети од времето на Филип II и Александар III Македонски, во вредност од по 50.000 € секојa. Идентични наоди од керамика има и во Церница (Романија), Гадимље, Ораовица (Радовишко) и во Скопскиот Басен.

## Наводи

## Надворешни врски
* Кале одново ги изненадува научниците

Категорија:Археолошки наоѓалишта во Србија
Сан Антонио Спарс

**Сан Антонио Спарс** () е професионален кошаркарски тим со седиште во градот Сан Антонио, Тексас. Тие се членови на Југозападната дивизија од Западната Конференција во НБА. Клубот бил основан во Далас, но во 1973 година се преселил во Сан Антонио, а од 1976 настапува во НБА лигата.

Оваа организација има освоено пет шампионски пехари, со што е четвртата најуспешна франшиза на сите времиња во американската професионална кошарка. Во нивното повеќедецениско учество во елитната кошаркарска лига, само четири пати се немаат пласирано во плеј-оф завршницата. Тие ја држат најдолгата низа на последователни плејоф учества (16), како и најдолгата низа на сезони со преку 50 победи во регуларниот дел (14).

Тимот од клупата го предводи Грег Попович. Спарс имаат долга играчка традиција, но можеби најпознато дуо во нивната историја е центарскиот двоец Дејвид Робинсон и Тим Данкан, познат и како „кулите Близначки“. По пензионирањето на Робинсон, на сцена стапила „големата тројка“ сочинета од Данкан, Тони Паркер и Ману Џинобили. Овие тројца играчи биле носечкиот столб на екипата во изминатата деценија, во која четири пати играле во големото финале.

Низ текот на годините, Спарс израснале во силни конкуренти на Лос Анџелес Лејкерс и Далас Маверикс за доминација на Западот. Во новиот милениум, само овие три екипи ја претставувале Западната Конференција во Битката за шампионскиот прстен.

## Состав

## Наводи

## Надворешни врски

*Официјалното мрежно место на Сан Антонио Спарс
*Спарс на Basketball Reference 
*НБА Финале 2007

Категорија:Клубови во НБА
Категорија:Сан Антонио Спарс
Кливленд Кавалирс

**Кливленд Кавалирс** () е американска кошаркарска екипа од Кливленд (Охајо). Настапуваат во Централната дивизија од Источната Конференција на НБА лигата. Во НБА пристапиле во 1970 година со проширувањето на бројот на клубови. Домашен терен им е Квикен Лоанс Арената.

Оваа организација нема богата кошаркарска традиција. Врвот на својата популарност го достигнале во времето кога Леброн Џејмс бил во нивните редови (2003-2010). Под негово водство стигнале до финалето во 2007 година, каде загубиле од Сан Антонио Спарс со максимални 4-0. Во моментов нивни најдобар играч е младиот Кајри Ирвинг, а тренер им е Мајк Браун.

Кавалирс се сопственици и на еден непопуларен рекорд во НБА со 26 последователни порази во сезоната 2010/11, веднаш по заминувањето на Леброн.

## Состав

## Наводи

## Надворешни врски

*
*Кливленд Кавалирс низ историјата
*Историјата на клубот
*Новости поврзани за тимот 

Категорија:Клубови во НБА
Категорија:Кливленд Кавалирс
Криминал (стрип)

***Криминал*** е италијанска стрип серија со истоимен измислен лик, создадена во 1964 година од Магнус и Макс Бункер, авторите на *[[Алан Форд]]*, *Максмагнус* и *Сатаник*.

## Ликови
Криминал е англиски професионален крадец, Ентони Логан, кој се облекува во црно-жолти костими со страшно лице на черепот за неговите авантури. Ликот бил директно инспириран од современиот (и поуспешен) Дијаболик, со кого ја споделува способноста да употребува маски кои му овозможуваат да преземе секаков идентитет. Во најраните авантури, Криминал бил речиси садистички убиец кој се борел за одмазда против криминалците кои натерале неговиот татко да се самоубие. Откако ги изгубил и својата мајка и својата сестра, Логан ја поминал својата младост во поправен дом, од каде успеал да избега, со намера да се одмазди.

Криминал има придружничка, Лола Хадсон, со која се оженил и со која имал дете, Макс. Тој, исто така, имал врска љубов-омраза со Глорија, која некогаш била сопруга на инспекторот на Скотланд Јард, Патрик Милтон, неговиот главен непријател. Постепено, со текот на времето, најекстремните злобни одлики на Криминал биле ублажени, а во подоцнежните приказни тој доби повеќе позитивни и херојски конотации.

Серијата била исто така забележлива како една од првите што употребила континуитет во италијанските стрипови, бидејќи секоја нова приказна ќе започнела токму во моментот кога претходната завршила, а животот на ликовите постојано еволуирал (за разлика од *Дијаболик*). Самиот Логан се оженил и имал дете, кое набрзо починало.

Серијата завршила во ноември 1974 година, по 419 епизоди.

## Цензура
Поради насилството и протоеротските сцени во стрипот (како и во Сатаник), Бункер и Равиола имале проблеми со италијанската цензура. Бункер бил кривично гонет неколку пати, но никогаш не бил осуден. Панелите на кои биле прикажани полуголи девојки честопати биле цензурирани од самиот издавач.

## Кросовери
Во епизодата #90, „Quello che non ti aspetti“, Криминал се среќава со Сатаник: ова е првиот пример на кросовер во италијанскиот стрип. Ликот е прикажан и во *[[Алан Форд]]* #150, исто така од Магнус & Бункер.

## Кино
*Криминал* неколку пати бил адаптиран за големиот екран. Првиот филм, насловен како *Криминал*, бил објавен во 1966 година од Умберто Ленци, со холандскиот актер Глен Сакссон во главна улога. Костимот на скелетот бил малку изменет. Продолжението, *Il marchio di Kriminal* („Знакот на криминалецот“) во режија на Фернандо Черхио, проследило летото 1968 година.

## Наводи


## Надворешни врски

* Влезот на Криминал во Меѓународниот каталог на суперхерои
* Список на ''криминални'' прашања и автори 

Категорија:Италијански стрипови
Сејад Салиховиќ

**Сејад Салиховиќ** (роден во Зворник, на 8 октомври 1984) — босанскохерцеговачки фудбалер, кој игра за 
Хофенхајм во германската 1. Бундеслига и е репрезентативец на Босна и Херцеговина.

## Кариера
Во Хофенхајм дошол во 2006 година, а претходно ги поминал сите младински категории на екипата на Херта, за која одиграл 5 натпревари за првиот тим.

Салиховиќ исто така се смета за извонреден изведувач на слободни удари.

## Надворешни врски
* Профил на Сејад Салиховиќ на soccerway

Категорија:Живи луѓе
Категорија:Босански фудбалери
Категорија:Фудбалери од Бундеслигата
Категорија:Фудбалери на ФК Херта
Категорија:Фудбалери на Хофенхајм
Категорија:Родени во 1984 година
Мајами Хит

**Мајами Хит** () е професионален кошаркарски тим од Мајами (Флорида). Тие се членови на Југоисточна дивизија од Источната Конференција на НБА лигата. Нивен генерален менаџер е Пет Рајли, додека на кормилото седи Ерик Споелстра.

Организацијата била основана во 1988 и истата година се приклучила во најсилната американска лига. Тие важат за една од поуспешните екипи на Истокот, освојувајќи две шампионски титули во 2006 и 2012. Нивната вредност е проценета на 625 милиони долари, што ги прави шестата најскапа кошаркарска екипа во САД. Сезоната 2012/2013 Хит забележале победничка серија од 27 натпревари, втора најдолга победничка низа по онаа на ЛА Лејкерс од 33 добиени натпревари.

Пресвртен момент во нивното постоење бил преодниот рок 2010, кога Леброн Џејмс и Крис Бош му се придружиле на Двејн Вејд да го формираат ударното трио на составот. По големите трансфери Мајами двапати се пласирале во големото финале, од кои еднаш го освоиле златниот прстен.

## Состав

## Наводи

## Надворешни врски

* 
* Мајами Хералд - Новости во врска со екипата
* Мајами Хит - Фан Клуб Македонија

Категорија:Клубови во НБА
Категорија:Мајами Хит
Даме/Марк (амт)

мини|Поглед кон административен објект во Даме

**Даме/Марк** () — општинска заедница во округот Телтов-Флеминг, во Бранденбург, Германија. Нејзиното седиште е во Даме.

Општинската заедница Даме/Марк се состои од следниве општини:

# Даме
# Даметал
# Илов

Категорија:Општински заедници во Бранденбург
Илов (Бранденбург)

**Илов** () — општина во округот Телтов-Флеминг, во Бранденбург, Германија.

## Наводи

Категорија:Телтов-Флеминг
Категорија:Бранденбург (покраина)
Барут/Марк

**Барут/Марк** () — град во округот Телтов-Флеминг, во Бранденбург, Германија. Се наоѓа 24 километри источно од Лукенвалде и 53 километри јужно од Берлин.

## Наводи

Категорија:Телтов-Флеминг
Категорија:Бранденбург (покраина)
Народно име

**Народното име**  (наречено и **тривијално** или **вернакуларно име**, **македонско име**) —  име во биолошката номенклатура на еден таксон или организам во општа употреба меѓу народот, денес или во минатото. За разлика од ова, истите организми имаат научно име. 

Народните имиња понекогаш не се „народни“ во историско-културна смисла, туку едноставно македонски називи на организмите кои може и да не се среќаваат во земјата. Целта е да се приближат називите на животните и растенијата до обичниот човек (земјоделци, ловци, риболовци или било кој заинтересиран) без да треба да се запомни латинско-грчкиот назив. Историски втемелените народни имиња можат во голема мера да се разликуваат од еден крај на земјата до друг, зависно од местото или дијалектот.

Во Македонија, како и во многу балкански земји, Германија, Холандија и земјите од словенското говорно подрачје, народните имиња се користат како главни за сите видови и таксономски рангови на сите места освен во стручни трудови, каде најчесто се користат научните и народните заедно. Затоа, народните називи (традиционални или новосоздадени) се од доста поголемо значење отколку во јазици како англиско или француско говорно подрачје.

## Неповолности
Неповолноста на користењето на народни имиња е тоа што не ги опфаќаат сите видови, кои меѓу обичните луѓе не се познати или премногу слични на други видови за да добијат посебно име. Од друга страна, народната таксономија е многу попроизволна и несистематска, и почесто се води според физичките особини, па дури и восприемениот карактер на животното или растението отколку според суштински сличности или разлики кај видовите. Животни со исто или слично име можат да бидат впрочем различни, а неретко има и такви што се исти или мошне слични, но имаат разни народни имиња поради нивната големина, старост или едноставно обичаи на именување.

## Поврзано
* Научно име
* Биномна номенклатура
* Научна терминологија
* Список на градинарски растенија
* Список на отровни растенија

## Наводи

Категорија:Научна номенклатура
Категорија:Таксономија
Бегова Чешма

**Бегова Чешма** (турски: *Шопот Адомнул*) е наоѓалиште кое се наоѓа во југозападниот дел на Македонија, на Баба Планина, на патот од Битола до Хотел Молика, веднаш над селото Магарево. Тука се наоѓа и познатата истоимена чешма, каде исто така има и клупи за седење. Овој дел претставува туристичка атракција и привлекува голем број на туристи во летните месеци и посебно оние кои се искачуваат на Пелистер, како и љубителите на алпинизмот.

Во непосредна близина на наоѓалиштето лежи и Детското одморалиште Пелистер, хотелот Молика, Инфо Центарот, како и Мала и Голема Ливада. Од наоѓалиштето, Битола е оддалечена само 10 километри.

Категорија:Планини
Категорија:Битола
Категорија:Национален парк Пелистер
Такаши Усами

**Такаши Усами** (роден на 6 мај, 1992 година, во Кјото) — јапонски фудбалер, играч од средниот ред на Гамба Осака.

Усами играл две сезони и во Бундеслигата, каде бил позајмен најпрво на Бајерн Минхен (сезона 2011-12), а потоа и на Хофенхајм (сезона 2012-13).

## Технички одлики
Тој може да игра како офанзивен играч од средниот ред, втор напаѓач и крило.

## Надворешни врски
* Профил на Такаши Усами на soccerway

Категорија:Јапонски фудбалери
Категорија:Фудбалери од Бундеслигата
Категорија:Фудбалери на ФК Гамба Осака
Категорија:Фудбалери на ФК Бајерн Минхен
Категорија:Фудбалери на Хофенхајм
Категорија:Фудбалери на ФК Аугсбург
Категорија:Фудбалери на ФК Фортуна Диселдорф
Категорија:Живи луѓе
Категорија:Родени во 1992 година
Даме (Бранденбург)

**Даме** ( или *Даме/Марк*) — град во округот Телтов-Флеминг, во Бранденбург, Германија. Се наоѓа на истоимената река, 30 километри југоисточно од Лукенвалде и 38 километри западно од Либенау.

## Познати луѓе

* Карстен Греве (1946- ) — меѓународен трговец на уметност
* Јоханес Гренланд (1824-1891) — ботаничар

## Наводи

## Надворешни врски

* Официјална страница

Категорија:Телтов-Флеминг
Категорија:Бранденбург (покраина)
Цосен

**Цосен** () е град во округот Телтов-Флеминг, во сојузната покраина Бранденбург, Германија, јужно од Берлин. Цосен е составен од неколку помали општини, кои биле споени заедно во 2003 со цел да го создадат градот.

## Географија

Со општинската реформа во 2003, Цосен се состои од неколку окрузи и единици:

## Историја

Цосен, како многу места во Бранденбург, бил првично основан како словенска населба. Неговото име потекнува од *Зосна* што означува бор, кој е воочаено дрво во областа.

Во 1875 била отворена железничката станица Цосен на линијата Берлин - Дрезден и пруската воена железница за артилериското поле во Кумерсдорф-Гут, денес во Ам Мелензе.

Во 1910 градот станал гарнизон за царската германска армија. Во Првата светска војна бил користен за неколку затворенички кампови, меѓу кои и „кампот полумесечина“ (*Halbmondlager*) за муслиманските борци на Антантата, каде била изградена и првата дрвена џамија во Германија. Од 1939 до 1945, во Винсдорф се наоѓале подземните седишта на германскиот Вермахт и командата на армијата.

## Наводи

## Надворешни врски

* Официјална страница 
* Воена база Цосен Винсдорф 

Категорија:Телтов-Флеминг
Категорија:Бранденбург (покраина)
Требин

**Требин** () — град во округот Телтов-Флеминг, во Бранденбург, Германија. Се наоѓа на реката Нуте, 14 километри северно од Лукенвалде и 36 километри југозападно од Берлин.

## Збратимени градови

*  Богнор Риџис (Англија, Велика Британија)
*  Вајл на Рајна (Германија)

## Наводи

Категорија:Телтов-Флеминг
Категорија:Бранденбург (покраина)
Турски гробишта (Битола)

**Старите и Новите Турски гробишта** се гробишта на турската етничка заедница во Битола. Се наоѓаат на рид, на самиот влез на Битола наспроти светонеделските гробишта и црквата Св. Недела како и до еврејските гробишта во населбата Ушици. Не се знае од кога постојат, но најверојатно се создадени во текот на Османлиското Царство. Во 2010, во близина на турските гробишта, избувна голем пожар, а се претпоставува дека е намерно подметнат за чистење на жолтата оштетена трева, односно сеното.

Категорија:Гробишта во Битола
Категорија:Македонски Турци
Лудвигсфелде

**Лудвигсфелде** () — град во округот Телтов-Флеминг, во сојузната покраина Бранденбург, Германија.

## Наводи

Категорија:Телтов-Флеминг
Категорија:Бранденбург (покраина)
Balocco

**Balocco S.p.A.** е италијанска компанија специјализирана за производство на слатки, со седиште во Фосано. Таа е една од најголемите компании за слатки во регионот Пиемонт.

## Историја
Компанијата е основана во Фосано, (Кунео) во 1927 како пециво за торта Франческо Антонио Балоко.

Од 1948 произведува торти, пандори, Велигденски колачи, бисквити и вафли.

Во Втората светска војна, компанијата се зголемува на пазарот за слатки производи, а со тоа и производството, постепено се зголемува, и во 1970 компанијата била преместена во фабричка индустрија. Во 1975 година, компанијата го направила својот прв ТВ настап емитувајќи се во емисијата "Carosello", познатото прво италијанско забавно-шоу, и прометот надминал 1 милион евра.

Околу деведесеттите компанијата била предводена од синовите на Алдо Балоко, Алесандра и Алберто. Balocco станал гордост на регионот и важна алка за локалната економија.

На 2 јуни 2010 година, Претседателот на Републиката Џорџо Наполитано го назначил Алдо Балоко за Cavaliere del Lavoro.

Денес производите на Балоко се дистрибуираат главно во Италија, Франција, Германија, Шпанија, Албанија, Египет, САД, и вкупниот извоз на производи, кој го сочинува 10% од продажбата, се јавува во околу 67 земји.

### Balocco како спонзор на Јувентус
[мини|лево|80px|Balocco на дресот на [ФК Јувентус|Јувентус.]]
Компанијата навлегла во светот на фудбалот како официјален спонзор на екипата на Реџина во сезоната 1988-1989.

На 18 октомври 2010, по 21 година Balocco се враќа како спонзор на еден фудбалски клуб, откако потпишале едногодишен договор со гигантот од Торино, Јувентус. Јувентус кој потрошил голема сума на пари за изградба на својот нов стадион бил во потрага по спонзор кој ќе го спонзорира нивниот резервен (гостински) дрес. Иако сезоната (2010-11) веќе била почната, сепак Balocco станал втор спонзор на Јувентус покрај обложувачката фирма BetClic. Следната сезона 2011-12, Balocco бил спонзор на гостинскиот дрес на Јувентус кој во таа сезона бил со розова боја, бојата која требало да биде официјална на Јувентус по неговото основање. Истата таа сезона Јувентус станал шампион на Италија, но на презентацијата на трофеите играчите ги носеле дресовите од другиот спонзор BetClic. Во летото 2012, Јувентус ја назначува американската компанија Jeep за свој спонзор на дресовите.

Сепак, партнерството меѓу Baloco и Јувентус е обновено пред почетокот на сезоната 2012/2013 како официјален партнер.

### Balocco како спонзор на Џиро д’Италија

Во годините 2013 и 2014, Balocco ќе биде спонзор и на розовата маичка на познатата велосипедска трка Џиро д’Италија.

## Надворешни врски
*Официјално мрежно место  на Balocco

## Наводи

Категорија:Прехранбени претпријатија од Италија
Феневичи

**Феневичи** () е село во Украина, Иванковски реон, Киевска област.

Категорија:Села во Украина
Категорија:Иванковски реон
Реј Ален

[мини|десно|Реј Ален во дресот на [Бостон Селтикс|Селтикс]]

**Реј Ален** () (роден на  во ) — поранешен професионален кошаркар кој настапувал во НБА за екипите на Милвоки Бакс,Сиетл Суперсоникс,Бостон Селтикс и Мајами Хит.

Тој играл на позицијата бек-шутер, а важи за играч со најголем број на погодени тројки во историјата на НБА. Во својата кариера има освоено еден шампионски прстен (2008) како член на Селтикси. Инаку има забележано настапи на 10 Ол-Стар натпревари, а со репрезентацијата на САД има освоено златен медал на Олимписките игри 2000 година одржани во Сиднеј.

## Наводи

## Надворешни врски

*Официјалното мрежно место на Реј Ален
*
*Видео клип за Реј Ален од архивата на ЕСПН 

Категорија:Играчи на Милвоки Бакс
Категорија:Играчи на Сиетл Суперсоникс
Категорија:Играчи на Бостон Селтикс
Категорија:Играчи на Мајами Хит
Категорија:Американски кошаркари
Категорија:Американски НБА кошаркари
Категорија:Живи луѓе
Рангсдорф

**Рангсдорф** () — општина во округот Телтов-Флеминг, во Бранденбург, Германија. Во близина има аеродром од каде на 20 јули 1944 полетал Клаус фон Штауфенберг во неуспешниот обид за убиство на Адолф Хитлер кај Волчја дупка (*Wolfsschanze*).
 
## Наводи

Категорија:Телтов-Флеминг
Категорија:Бранденбург (покраина)
Бланкенфелде-Малов

**Бланкенфелде-Малов** () — општина во округот Телтов-Флеминг, во Бранденбург, Германија. Се наоѓа околу 3 километри јужно од Берлин.
 
## Наводи

Категорија:Телтов-Флеминг
Категорија:Бранденбург (покраина)
Нидергерсдорф

**Нидергерсдорф** () — општина во округот Телтов-Флеминг, во Бранденбург, Германија.

## Галерија


Податотека:Bloensdorf church.jpg|Бленсдорф
Податотека:Niedergoersdorf_Mellnsdorf_church.jpg|Мелнсдорф
Податотека:Seehausen Church.jpg|Зехаузен


## Наводи

Категорија:Телтов-Флеминг
Категорија:Бранденбург (покраина)
Прехранбена индустрија

мини|десно|250п|Индустрија за месо Неопланта
**Прехранбена индустрија** е гранка на индустријата која се занимава со производство и преработка на прехранбени производи. 

## Гранки
Прехранбената индустрија опфаќа неколку гранки кој се занимаваат со различни делатности:
* Мелничко-пекарска индустрија
* Кондиторска индустрија
* Индустрија за преработка и производстви на масло
* Индустрија за преработка на овошје и зеленчук
* Млекарска индустрија
* Индустрија за конзервирање на риби
* Меснопреработувачка индустрија и
* Индустрија за алкохолни пијалаци

## Надворешни врски


Категорија:Индустрија
Модра ветрушка

**Модра ветрушка** () — птица-грабливка. Припаѓа во редот на соколовидните птици од семејството соколи. Оваа птица се сретнува во источна Европа и Азија, но станува сè поретка поради недостаток на живеалишта и ловот. Оваа птица ја има и во Македонија.  

## Опис

Ова е птица со средна големина. Машкото е сивкастосино, освен нозете и делот под опашката кои се црвени. Женката има сив грб и крилја, портокалова глава и стомак, и бело лице со црни ленти кај очите. 
Младите се кафеави одозгора, а светложолти одоздола со темни ленти, и лице како кај женката. 
Модрата ветрушка е долга од 28 до 34 см со распон на крилја од 65 до 75 см.

## Исхрана и размножување

Оваа птица се храни со поголеми инсекти, но исто така и со помали цицачи и птици. 
Модрата ветрушка се размножува во колонии, и употребува едно гнездо повеќепати. Снесува од 2-4 јајца. 
Животниот век ѝ е од 13 до 25 години во дивината, и околу 18 во заробеништво.

## Наводи

## Надворешни врски
* (Western) Red-footed Falcon – Species text in The Atlas of Southern African Birds.
*Oiseaux Photos
*Images at www.naturlichter.com

Категорија:Птици
Категорија:Птици на Македонија
Категорија:Соколовидни
ОУ „Јонче Смугрески“ - Обршани

**Основно училиште „Јонче Смугрески“** (официјално: **Основно општинско училиште „Јонче Смугрески“ - Обршани**; скратено: **ООУ „Јонче Смугрески“**) — централно основно училиште во селото Обршани, Општина Кривогаштани.

Името на училиштето е во чест на македонскиот партизан Јонче Смугрески.

## Местоположба

Училиштето се наоѓа во средишниот дел на селото, на патот кон Пашино Рувци.

## Настава

Во училиштето наставата се изведува единствено на македонски наставен јазик. Има вкупно 13 паралелки од прво до деветто одделение со вкупно 163 ученици.

## Подрачни училишта

Во составот на училиштето влегуваат следниве подрачни училишта:
* ПУ „Јонче Смугрески“ - Бела Црква, подрачно училиште на македонски наставен јазик; и
* ПУ „Јонче Смугрески“ - Боротино, подрачно училиште на македонски наставен јазик.

## Галерија


Податотека:ОУ „Јонче Смугрески“ - Обршани 3.jpg|Влезот
Податотека:ОУ „Јонче Смугрески“ - Обршани 4.jpg|Игралиште
Податотека:ОУ „Јонче Смугрески“ - Обршани 5.jpg|Детско игралиште
Податотека:ОУ „Јонче Смугрески“ - Обршани 6.jpg|Старото училиште
Податотека:ОУ „Јонче Смугрески“ - Обршани.jpg|Поглед на училиштето


## Наводи

Категорија:Основни училишта во Општина Кривогаштани
Категорија:Обршани
Обршани
Категорија:Основни училишта во Македонија
Овошен сок

мини|Чаша овошен сок
**Овошен сок** е вид на безалкохолен пијалак кој се добива со цедење на сокови од овошјата. Најшироко, постојат два вида на овошни сокови: бистри (со поголем процент на вода) и густи (со помал процент на вода). Во соковите се додаваат и адитиви, чија функција е добивање на соодветни бои и укуси на сокот, а во некои од овие сокови се додава и шеќер. Соковите во најголемиот дел се пакуваат во специјална, пластична и привлечна амбалажа.

## Видови сокови
Соковите се делат на повеќе категории. Една од поделбите може да биде на бистри и густи сокови. Бистрите сокови имаат поголем процент на вода, а густите имаат повеќе овошни делови.
Соковите можат да бидат газирани или негазирани. Негазираните сокови се најчесто вистински овошни сокови. Такви се на пример: свежо цедени и повеќето индустриски сокови. Од друга страна, газираните сокови содржат индустриски додаден јаглерод диоксид.  
Во соковите што се произведени индустриски се додадени адитиви за боја или вкус, а во некои се додава и шеќер.Најчесто се пакуваат во пластична или стаклена амбалажа.

Категорија:Пијалаци
Категорија:Безалкохолни пијалаци
Фанта

мини|Фанта

**Фанта** — безалкохолен пијалак кој го произведува компанијата „Кока-кола“. Кога „Кока-кола“ не можела да се продава во Нацистичка Германија поради проблеми околу транспортот настанати по Британското и Француското објавување војна во 1939 година, компанијата Кока Кола започнала со производство на фанта за да го задржи профитото во земјата и за време на војна.

„Кока-кола“ ја вовела фанта и во Америка по Втора светска војна, а во 1960 година го откупила брендот. Најпопуларен укус на фанта е портокал, достапен во 180 земји ширум светото. Според количеството Бразил е најголемиот потрошувач на фанта во светот.

Фанта, исто така е попопуларна во Европа, отколку во Америка. Постојат преку 70 различни вкусови на фанта, поголемиот дел од нив достапни само во одередени земји. На пример, во Романија постои фанта Шоката која е правена според традицијата на романското пиење Соката. Некои исти вкусови носат различни маркетинг имиња.

## Наводи

Категорија:Пијалаци
Категорија:Безалкохолни пијалаци
Категорија:Фанта
Категорија:Кока Кола
Виски

[мини|[Балантајнс (шкотски виски)]]
**Виски** (множина: *вискија*; ) — означува категорија жестоки алкохолни пијалаци, кои се дестилирани од житарици и чувани во дабови бочви.

Во зависност од употребата на житариците, варира и видот на вискито. Во најмногу користени спаѓаат: јачмен, мелен јачмен, 'рж, мелен 'рж, пченица, пченка или овес. Освен според житариците, видовите виски варираат и според алкохолната содржина и квалитетот.

## Вискито како тема во уметноста и во популарната култура
* „Шише виски“ (англиски: *Whiskey Bottle*) — песна на американската рок-група Анкл Тупело (*Uncle Tupelo*).
* „Потоци од виски“ (англиски: *Streams of Whiskey*) — песна на ирската рок-група Поугс (*The Pogues*) од 1984 година.
* „Страв и виски“ (англиски: *Fear and Whiskey*) — музички албум на англиската рок-група Меконс (*The Mekons*) од 1985 година.
* „Виски и вода“ (англиски: *Whiskey and Water*) — песна на рок-групата Тиндерстикс (*Tindersticks*) од 1993 година.
* „Виски-човек“ (англиски: *Whiskey Man*) — песна на англиската рок-група Ху (*The Who*) од 1966 година.
* „Еден бурбон, едно виски, едно пиво“ (англиски: *One Bourbon, One Scotch, One Beer*) — песна на американскиот блуз музичар Џон Ли Хукер (*John Lee Hooker*) од 1995 година.

## Поврзано
* Дегустација на виски
* Алкохолен пијалак
* Жесток пијалак

## Наводи

## Надворешни врски

*  — Википатување
* 


Категорија:Алкохолни пијалаци
Илија Сланштанец

**Илија Стојкоски** **Сланштанец** ( во ) — македонски писател, историчар и самостоен издавач.

Илија Сланштанец е роден во 1907 година во селото Сланско, Порече. Во 1929 година, тој завршил осми клас во гимназијата во Битола.

## Творештво
Сланштанец бил мошне плоден автор, чии дела се појавувале во период од неколку месеци. Тој пишувал проза за возрасни и за деца. Со пишување започнал да се занимава во 1942 година. Во неговото книжевно творештво, средишна тема била борбата на македонскиот народ за ослободување од османлиската власт. Негово најпознато дело е „*Илинденски истории*“, дело објавено во неколку 17 книшки.

Поважни негови дела се:
* По стапки од младост (раскази од младежта), 1959
* Илинденски истории XII, 1967 (издадени во 17 делови)

## Наводи

## Надворешни врски
* Илинденски истории

Категорија:Родени во 1907 година
Категорија:Луѓе од Сланско
Категорија:Македонски писатели
Категорија:Југословенски писатели
Категорија:Македонски историчари
Категорија:Југословенски историчари
Средоземен сокол

**Средоземниот сокол** (*Falco eleonorae*) е сокол со средна големина. Научното име го добил според националната хероина од Сардинија, Елеонора од Арбореја.

## Распространетост

Средоземниот сокол се сретнува на островите во Средоземјето особено во Грција (таму се наоѓаат 2 третини од светската популација), но исто така и на Канарските Острови, Ибица, Шпанија, Италија, Хрватска, Мароко и Алжир. Овој сокол го има и во Македонија.

## Опис

Овој сокол е птица-грабливка долга од 36 до 42 см, со распон на крилјата од 87 до 104 см. Градбата му е слична со таа на соколот ластовичар или на сивиот сокол, со неговите долги остри крилја, долгата опашка и тенкото тело. Се сретнуваат во две бои: потемната варијанта е кафеаво, со црни пердуви под крилјата; посветлата варијанта е нешто слично на младите кај соколот ластовичар, само што средоземниот сокол има светложолт горен дел, при што се изразува контрастот помеѓу светложолтата и црната кај крилјата. Младите се слични со младите на соколот ластовичар само поголеми, и со потемни завршетоци и пердуви на крилјата. 
Цврцорењето на овој сокол е исто како и кај другите соколи и претставува едно *кик-кик-кик*.

### Преселба
Оваа птица поминува големи растојанија при преселбата. Презимува на Мадагаскар и други делови од Африка.

### Исхрана и размножување

Се храни со поголеми инсекти како водното коњче, со коешто се храни фаќајки го во лет. 
Средоземниот сокол се размножува на крајбрежни карпи, и снесува најмногу 4 јајца. Овој вид се размножува доцна на пролет, подоцна од другите соколи бидејќи е специјален ловец на птици преселнички коишто поминуваат низ Средоземјето во тоа време од годината. Средоземниот сокол нив ги лови во лет, употребувајќи ги неговата брзина и акробатско летање.

## Наводи

* Ferguson-Lees, James & Christie, David A. (2001): *Raptors of the World*. Houghton Mifflin, Boston. ISBN 0-618-12762-3
* Helbig, A.J.; Seibold, I.; Bednarek, W.; Brüning, H.; Gaucher, P.; Ristow, D.; Scharlau, W.; Schmidl, D. & Wink, Michael (1994): Phylogenetic relationships among falcon species (genus Falco) according to DNA sequence variation of the cytochrome b gene. *In:* Meyburg, B.-U. & Chancellor, R.D. (eds.): *Raptor conservation today*: 593-599. PDF fulltext
* LÓPEZ-LÓPEZ, P., LIMIÑANA, R. & URIOS, V. 2009: *Autumn migration of Eleonora’s falcon Falco eleonorae tracked by satellite telemetry* Zoological Studies 48(4)
* Walter, Hartmut (1979): *Eleonora's Falcon: Adaptations to Prey and Habitat in a Social Raptor*. University Of Chicago Press Wildlife Behavior and Ecology series, Chicago. ISBN 0-226-87229-7
* Wink, Michael; Seibold, I.; Lotfikhah, F. & Bednarek, W. (1998): Molecular systematics of holarctic raptors (Order Falconiformes). *In:* Chancellor, R.D., Meyburg, B.-U. & Ferrero, J.J. (eds.): *Holarctic Birds of Prey*: 29-48. Adenex & WWGBP. PDF fulltext

Категорија:Птици
Категорија:Соколи
Сеизмологија

мини|Анимација на цунами во Индонезија во 2004 година
**Сеизмологија** е гранка на географијата која се занимава со проучување на земјотреси, односно со движењето на еластичните бранови низ Земјата. Ги набљудува и мери природните тектонски вибрации, ги проучува ефектите на земјотресот (на пример цунами брановите), како и изворите на потресот, како што се вулкански, тектонски, океански, атмосферск и вештачки процеси (експлозии).
Сеизмологијата помага и во разбирањето на тектонската Земјина кора, структура на внатрешноста на Земјата и предвидување на земјотресот.

Резултатите од сеизмолошките истражувања се применуваат во градежништвото (потресното инженерство, инженерска сеизмологија, против сеизмичка градба), урбано планирање и во истражувањето на нафта и природниот плин (применета геофизика). Стручната работа на сеизмологијата го вклучува и бележењето на потресите, нивното лоцирање и каталогизирање, размена на податоци со меѓународните институции, макросеизмичка обработка на силните потреси и слично.Најголем дел од знаењето за структурата на Земјата е откриено со сеизмолошки процедури.  

## Поврзано
* Тектоника на плочите

## Наводи

## Надворешни врски


Категорија:Геофизика
Геодезија

**Геодезија** — научна дисциплина која се занимава со мерење и прикажување на Земјата, нејзиното гравитациско поле и геодинамичките појави како што се: поместување на половите, плима и осека итн. Личностите кои професионално се занимаваат со геодезија се наречени геодети.

Може да се каже дека геодезијата е научна дисциплина која се занимава со премерувања на Земјината површина, внесување на податоците во катастарот и приказот на тие површини при изработка на карти и планови. Плановите и картите се изработуваат врз основа на податоците соберени на терен со помош на различни геодетски инструменти и различни методи на работа. Тие податоци овозможуваат сите објекти на поврѓината на земјата, испод неа и во воздухот, кои ја права содржината на планот или картата, го задржат својот облик и меѓусебната положба.

Картите и плановите имаат врвно значење за стопанските и општествените развивања на едно општество како и стратегиски развој за воени потреби. Исто така, картите овозможуваат запознавање со нашата, но и со другите земји. Географија не може успешно да се проучува без географска карта. Благодарение на нив се добива и јасна претстава за географската положба на поединчени земји и континенти. Без нив не би било возможно да се оствари организирана комуникација на луѓето и превозните средства. Нивното значење е големо и без нив, би било невозможно да се живее во современ свет.

Во геодезијата најмногу се мера аголните и линеарните величини. Со нивна обработка се доаѓа до различни податоци, како што се правоаголни координати и надморски височини на поединечни точки.


Категорија:Географија
Глобус

мини|Централна проекција
мини|Анимација на движење на глобусот

**Глобус** ( - топка) е намален топчест приказ на Земјата, планетата или небесните сфери со исцртани картографски приказ на дадена површина. Односот и геометриската популарност со стварните прикази е најслична од сите можни интерпретации (мапа и др.). Според типот на глобусот можат и да се поделат на географски и астрономски глобуси.

## Историја
Првиот глобус се појваил уште во стар век, веднаш по сознанието дека Земјата е топчеста. За прв творец се смета Каратес од островот Малос, кој во 2 век п.н.е. изработил сферен модел на планетата. Калудил Птоломеј во своето дело „Географија“, дал упатства за изработка на глобус. Во текот на 13 век во арапскиот свет е се направени неколку модели на Земјата, само два се сочувани до ден денес.

Мартин Бехајм во 1492 година го конструирал првиот глобус во средниот век, и тоа пред отркивањето на Новиот Свет. На межународната изложба во Париз 1889 година изложен е првиот модел со полупречник од 13 метри и тежина од околу 10 тони во размери 1: 1.00.000. Во денешно време стандардните глобуси се изработуваат во размери од 1:1.35.000.000.

## Особености

Пресликувањето на Земјината површина на глобус се врши по правилата на централна проекција. Имено, замислете две идентични топки со заеднички центар, од кои едната е поголема Земја, а земената сфера е помала. Потоа, точките се проектираат со замислени зраци кои се составуваат во заеднишки центар. Со тоа проекциите на површините на Земјата се наоѓаат на глобусот во точките на прескот. Размерот на глобусот е еднаков во секоја точка. Аглите се модели од еднакви истовремени Земјини топки, па тоа уште се нарекува и конформност. Исто така и односот површина е во размери.

Главните одлики на секој глобус се: сочувани сличности на фигурата, конформност и еквивалентност на површината и линијата. На основа на овие покозаватели глобусот е најверен и најприближен приказ на Земјината топка.

## Поделба
Глобусите се поделени на:

* географски (општи, тематски и индукциони)
* астрономски (ѕвездести, планетарни и месечеви.)

## Галерија



Слика:Coronelli celestial globe.jpg|Небесен глобус
Слика:Bundesarchiv Bild 183-1989-1019-007, Leipzig, Geographischen Zentralbibliothek, Globensammlung.jpg|Глобуси
Слика:Behaim Globus.jpg|Бехајмов глобус
Слика:Old globe.jpg|Стар француски глобус



## Литература
* Мастило, Н. (2005): Речник савремене српске географске терминологије*, Географски факултет, Београд; ISBN 86-82657-55-4*
* Љешевић, А. и Живковић, Д. (2001): Картографија, Географски факултет, Београд; ISBN 86-83501-06-X

Категорија:Картографија
Категорија:Географија
Категорија:Глобус
Категорија:Земја
Белонокта ветрушка

**Белоноктата  ветрушка** (*Falco naumanni*) е мала соколовидна птица. Оваа птица  е распространета сè од  Средоземјето низ јужна и централна  Азија па до Кина и Монголија. Ја има и во Македонија.

## Опис

Ова е мала граблива птица долга од 27 до 33 см со распон на крилјата од 63 до 72 см. Наликува многу на обичната ветрушка, но има помали крилја и опашка. Го има истиот црн грб и сивиот стомак како и кај ветрушката. Мажјакот има сива глава и опаш како кај ветрушката, но ги нема темните точки на грбот, црната лента кај образите, а има сиви шари на крилјата. 
Женката и младите се малку посветли од женката кај обичната ветрушка. Повикот на белоноктата ветрушка е цврсто *чеј-чеј-чеј* , за разлика од *кии-кии-кии* на обичната ветрушка.
И двата пола немаат темни канџи како кај повеќето соколи; кај овој вид канџите се во боја на слонова коска. 
Оваа птица јаде инсекти, но исто така и помали птици, влекачи и глодачи (најмногу глувци).

## Размножување
Белоноктата  ветрушка се гнезди колонијално во објекти, карпи или пак во дупки во дрва. Снесува од 3 до 6 јајца.

## Наводи

## Надворешни врски
* Species text in The Atlas of Southern African Birds.
* Lesser Kestrel breeding in a village in the south of France 
* Ageing and sexing (PDF; 3.5 MB) by Javier Blasco-Zumeta & Gerd-Michael Heinze 

Категорија:Птици
Категорија:Птици на Македонија
Категорија:Соколовидни
Коктел забава

**Коктел забава** е забава на која се сервираат коктели. Понекогаш се нарекува и коктел прием.

Понекогаш, од страна на менаџерите на хотели, ресторани и барови се користи терминот „Happy hour“, термин помеѓу 16:00 и 18:00 часот, за да привлечат гости.

На некои настани, како на пример свадбени приеми, им претходи таканаречен коктел час. За време на коктел часот, гостите се дружат меѓу себе, пиејќи коктели и јадејќи апетисани. Организаторите на овие настани го користат коктел часот да ги занимаваат гостите во паузите помеѓу настаните, а исто и да го намалат бројат на оние што доцнат.

## Потекло
Иако многумина веруваат дека создавачот на коктел забавите е Алек Во од Лондон, еден напис во „St. Paul Pioneer Press“ во мај 1917 г. заслугите за создавање на коктел забавите ги припишува на извесна госпоѓа Џулиус С, Волш јуниор од Сент Луис, Мисури.

Госпоѓата Волш поканила 50 гости во својот дом во сабота на пладне на едночасовнa дружба. „Настанот веднаш станал хит“, објавиле весниците, и за неколку недели, коктел забавите станале „институција на Сент Луис“.

Алек Во запишал дека првата коктел забава во Англија била приредена од страна на воениот уметник Кристофер Невинстон.

## Облекување
Жените кои присуствувале на коктел забавите можеле да носат коктел облека. Понекогаш како моден детал се носела и коктел шапка.

## Поврзано
*Забава
*Коктел
**[[The Cocktail Party]]*, претстава од Т. С. Елиот

## Наводи

Категорија:Култура на пиење
Мал сокол

**Малиот сокол** (*Falco columbarius*) е мала граблива птица од редот соколовидни, семејството соколи. Се среќава и во Македонија.

## Опис

Оваа птица е долга од 24 до 33 см, со распон на крилјата од 50 до 73см.
Машките тежат просечно околу 125-210гр, а женските 190-300гр. 
Мажјакот има  сивкастосин грб, светложолт стомак со кафеавкастоцрвени или црни ленти. Женката и младите имаат сивкастокафеав грб и светложолт стомак со кафеави дамки.
Двата пола освен тоа ја имаат и карактеристичната црна лента кај образите како и кај повеќето соколи. 
Новородените соколи се најпрво покриени со светложолти пердуви, кои подоцна им паѓаат и според полот им се оформуваат вистинските пердуви.

## Живеалиште

Малите соколи ги населуваат отворените места.
Претпочитаат да живеат на места со пониска вегетација, и ги избегнуваат густите шуми како и пустите региони.

Овие птици се селат во текот на зимата на потопли места. Птиците од северна се селат во јужна Европа и северна Африка, а птиците од Северна Америка во северните делови на Јужна Америка.

## Исхрана

Малите соколи се хранат со цицачи, влекачи, глодачи како и помали птици. Овие птици се потпираат на нивната брзина и агилност при ловот. Ловат летајќи брзо и ниско над земјата  (на висина помала од 1м) со цел да го изненадат пленот. Но, всушност поголемиот дел од својот плен го ловат во лет.

### Размножување

 

Овој сокол се пари најчесто од мај до јуни. 
Се гнездат на карпи или во некои ниски, густи грмушки. Малиот сокол не гради свои гнезда туку употребува импорвизирани гнезда, или пак некои напуштени.
Снесуваат од 3 до 6 јајца. Кафеавите јајца се со прилични димензии 40x31,5. Инкубацијата трае од 28 до 32 дена, при што 90% од лежењето го извршува женката, а мажјакот лови. По изведувањето младенчињата се зависни од родителите околу 1 месец. 
## Наводи

## Надворешни врски

* Merlin Falcon Foundation  A non-profit organization that researches the Coastal Forest Merlin's life history and educates scientists and citizens about this raptor's importance to the Northwest environment.
* Cornell Lab of Ornithology - Merlin
* USGS Patuxent - Merlin 
* Picture of Black Merlin (Falco columbarius suckleyi subspecies)
* Oiseaux Photos.
* Ageing and sexing (PDF; 5.3) by Javier Blasco-Zumeta & Gerd-Michael Heinze 
* [Sounds of Merlin by Martyn Stewart](http://www.naturesound.org/this_weeks_recordings/Entries/2009/2/8_Seattle_merlins_(breeding_pair).html)
* Merlin, Canadian Peregrine Foundation

Категорија:Птици
Категорија:Соколовидни
Категорија:Птици на Македонија
Категорија:Таксони опишани од Карл Линеј
Шестар

мини|Типови на шестар
десно|200px|Господ го создава светот со помош на шестар

**Шестарот** — помошен алат за цртање (конструирање) на кружница со даден полупречник околу дадена точка или дел од кружен исечок. Исто така може да се користи и во навигацијата за пренесување на растојанија на карти.

Шестарот е составен од два крака од кои едниот завршува со игла а другиот служи за пишување. вообичаено е кракот што служи за пишување да биде графит, иако често е и перо со туш. По мерењето на дадениот полупречник иглата се поставува во дадената точка којашто е центар на кружницата и со средството за пишување се исцртува кружницата.

Денес е вообичаено со шестар да се пренесува растојанието меѓу две точки, иако во античко време се сметало дека ако се подигне иглата, тој момент се губи величината на полупречникот.

## Наводи

Категорија:Геометрија